Sorsat
Sorsat (Anatidae) on sorsalintujen (Anseriformes) lahkoon kuuluva heimo, joka käsittää 53 sukua ja 161 lajia[1]. Useimmat lajit ovat sopeutuneet elämään vedessä. Sorsat elävät kaikilla mantereilla Etelämannerta lukuun ottamatta.
Sorsien jakaminen alaheimoihin on vaihdellut 1980-luvulta alkaen toistuvasti.[2] Usein sorsat jaetaan kolmeen alaheimoon: Suurin alaheimo on varsinaiset sorsat, joka jakautuu edelleen seitsemään ryhmään: ristisorsat, puolisukeltajasorsat, kokosukeltajasorsat, sotkat, metsäsorsat, haahkat, koskelot ja valkopääsorsat. Toisen alaheimon muodostavat hanhet ja joutsenet. Australiassa elävä harakkahanhi muodostaa näiden lisäksi oman alaheimonsa.
ITIS-tietokannassa alaheimoja on viisi[3]: puolisukeltajat (Anatinae), hanhet (Anserinae), viheltäjäsorsat (Dendrocygninae), tuhkasorsat (Stictonettinae) ja ristisorsat (Tadorninae).
Sorsat voi tunnistaa heimolle tyypillisen nokan avulla. Se on leveä, suora ja sen sisäpinnalla on säleikkömäisiä hetuloita. Useimmilla lajeilla on lyhyet jalat ja varpaiden välissä räpylät.[4]
Sorsat syövät monipuolisesti kasvis- ja eläinravintoa. Niiden ruokavalio vaihtelee vuodenajan ja elämänvaiheen mukaan. Monet lajiet syövät vedenpinnan hyönteisiä ja vedessä eläviä selkärangattomia, joista saa paljon valkuaisaineita.[5]
Haahkat (Somateria) Haapanat (Mareca) Hansut (Chloephaga) Harmaahanhet (Anser) Joutsenet (Cygnus) Kirjohanhet (Branta) Koskelot (Mergus) Kuparisorsat (Oxyura) Kääpiösorsat (Nettapus) Lapasorsat (Spatula) Mandariinisorsat (Aix) Mustalinnut (Melanitta) Narskut (Netta) Ristisorsat (Tadorna) Sorsat (Anas) Sotkat (Aythya) Telkät (Bucephala) Viheltäjäsorsat (Dendrocygna) Viuhtojat (Tachyeres)
Afrikanhanhi (Alopochen aegyptiaca) Alli (Clangula hyemalis) Allihaahka (Polysticta stelleri) Amazonianhanhi (Neochen jubata) Ankkajoutsen (Coscoroba coscoroba) Brasiliantavi (Amazonetta brasiliensis) Etiopianhansu (Cyanochen cyanoptera) Harjakoskelo (Lophodytes cucullatus) Helttasorsa (Biziura lobata) Kanelisorsa (Pteronetta hartlaubii) Koskisorsa (Merganetta armata) Kyhmysorsa (Sarkidiornis melanotos) Kynsihanhi (Plectropterus gambensis) Labradorinsorsa (Camptorhynchus labradorius) Lampisorsa (Thalassornis leuconotus) Liuskanokkasorsa (Malacorhynchus membranaceus) Loissorsa (Heteronetta atricapilla) Lyijysorsa (Chenonetta jubata) Marmorisorsa (Marmaronetta angustirostris) Myskisorsa (Cairina moschata) Naamiokuparisorsa (Nomonyx dominicus) Papuansorsa (Salvadorina waigiuensis) Pisamatavi (Callonetta leucophrys) Pulmussorsa (Radjah radjah) Ruusupääsorsa (Rhodonessa caryophyllacea) Sepelsorsa (Speculanas specularis) Siperiantavi (Sibirionetta formosa) Sumatransorsa (Asarcornis scutulata) Tuhkahanhi (Cereopsis novaehollandiae) Tuhkasorsa (Stictonetta naevosa) Tukkasorsa (Lophonetta specularioides) Uivelo (Mergellus albellus) Virta-alli (Histrionicus histrionicus) Vuorisorsa (Hymenolaimus malacorhynchos)
Mihelsons, H. A. & Blums, P. N. 1976: Sorsien populaatioekologiasta Latviassa suurisuuntaisen rengastustutkimuksen valossa. - Lintumies 4.1976. SLY.
* Luokka:Seulonnan keskeiset artikkelit